En 52-årig mand blev søndag morgen ved 06.30-tiden fundet død nær sin bopæl vest for Støvring. Manden var forulykket på sin ATV - en terrængående, firehjulet motorcykel - og var kørt ind i et træ. Han var død, og havde ifølge den læge, der kom til stedet, været død i nogle timer, da han blev fundet. Manden er efter alt at dømme død på grund af de kvæstelser, han pådrog sig ved ulykken, men om han er kørt galt på grund af et ildebefindende eller fordi han har mistet kontrollen med køretøjet, ved politiet ikke. Et ligsyn skal nu klarlægge den nøjagtige dødsårsag. Mandens pårørende er underrettet.

Opsummering:
En ulykke med en terrængående motorcykel kostede natten mellem lørdag og søndag en 52-årig mand livet.